**-1-**

**ส่วนที่ 1 บทนำ**

**\*\*\*\*\*\*\*\***

 การติดตามและประเมินผลแผนพัฒนาท้องถิ่นเครื่องมือสำคัญในการทดสอบการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรม และเกิดความชัดเจนของแผนพัฒนา โครงการ กิจกรรมต่างๆ ซึ่งอาจเกิดจากองค์กร บุคลากร สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงานให้เกิดความสอดคล้องกับสภาพแวดล้อมในสังคมภายใต้ความต้องการและความพึงพอใจของประชาชนและนำไปสู่การวางแผนการพัฒนาในปีต่อๆ ไป พร้อมการปรับปรุงและเร่งรีบดำเนินการสิ่งเหล่านี้จะถูกค้นพบเพื่อให้เกิดการพัฒนาท้องถิ่น โดยการติด ตามและประเมินผลแผนพัฒนาท้องถิ่น ซึ่งส่งผลให้เกิดกระบวนการพัฒนาท้องถิ่นอย่างเข้มแข็งและมีความยั่งยืนเป็นไปตามเป้าประสงค์ที่ตั้งไว้ได้อย่างดียิ่ง

**1. ความสำคัญของการติดตามและประเมินผล**

 การติดตาม (Monitoring) และการประเมิน (Evaluation) เป็นกระบวนการที่แตกต่างกัน
มีจุดหมายไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoringand Evaluation) มาประสานใช้ด้วยกันอย่างเหมาะสม จะช่วยให้นายกเทศมนตรี สมาชิกสภาเทศบาล พนักงานเทศบาล สามารถกำกับดูแล ทบทวนและพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้า ประจำปีงบประมาณ พ.ศ. 2564 จึงเป็นการติดตามผลที่ให้ความสำคัญ ดังนี้

 1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาเทศบาลตำบล
บ้านเขว้า หรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

 2. ผลการใช้ปัจจัยหรือทรัพยากรต่าง ๆ ในการพัฒนาเทศบาลตำบลบ้านเขว้า ตรวจสอบดูว่าแผนงานโครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลา
ที่กำหนดไว้หรือไม่อย่างไร

 3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใดมีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

 4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาเทศบาลตำบลบ้านเขว้า โครงการ กิจกรรมต่าง ๆ ซึ่งอาจเกิดจากนายกเทศมนตรี สมาชิกสภาเทศบาล ปลัดเทศบาล ผู้อำนวยการกอง/หัวหน้าสำนักปลัดเทศบาล สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นที่แวดล้อมในสังคมภายใต้ความต้องการและความพึงพอใจของประชาชนในเขตเทศบาลตำบลบ้านเขว้า

**บทสรุปของความสำคัญก็คือ...**

**-2-**

 **บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไป เพื่อให้เกิดผลสัมฤทธิ์เชิงคุณค่าในกิจการสาธารณะมากที่สุด และเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในเทศบาลตำบลบ้านเขว้า ให้เกิดประโยชน์เพื่อดำเนินการขยายแผน โครงการงานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์กรปกครองส่วนท้องถิ่น โดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

**2. วัตถุประสงค์ของการติดตามและประเมินผล**

 การติดตามและประเมินผลแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้า ประจำปีงบประมาณ พ.ศ. 2564 มุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

 1. เพื่อเป็นเครื่องมือในการบริหารราชการท้องถิ่นของเทศบาลซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพ และประสิทธิผล

 2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

 3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นของเทศบาลตำบลบ้านเขว้า

 4. เพื่อทราบถึงสถานภาพการบริหารการใช้จ่ายงบประมาณของเทศบาลตำบลบ้านเขว้า 5. เพื่อสร้างความรับผิดชอบของ นายกเทศมนตรี ปลัดเทศบาล ผู้อำนวยการกอง/หัวหน้าสำนักที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในชุมชนหรือสังคมส่วนรวมมากที่สุด

 6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ พ.ศ. 2564

**3. ขั้นตอนการติดตามและประเมินผล**

 การติดตามและประเมินผลแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้า ประจำปีงบประมาณ พ.ศ. 2564 มีขั้นตอนดังนี้

**/3.1การแต่งตั้งคณะ...**

**-3-**

 **3.1 การแต่งตั้งคณะกรรมการคณะกรรมการติดตามและประเมินผลแผนพัฒนาท้องถิ่น**

 การแต่งตั้งคณะกรรมการติดตามและประเมินผลแผนพัฒนาท้องถิ่น ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ 28 ข้อ 29 ประกอบด้วย

 1) สมาชิกสภาท้องถิ่นที่สภาท้องถิ่นคัดเลือกจำนวนสามคน

 2) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

 3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

 4) หัวหน้าส่วนการบริหารที่คัดเลือกกันเองจำนวนสองคน

 5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

กรรมการตาม (1) (2) (3) (4) และ (5) ให้มีวาระอยู่ในตำแห่งคราวละสี่ปีและอาจได้รับคัดเลือกอีกก็ได้

 **3.2 การกำหนดแนวทางและวิธีการ**

 คณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นประชุมกำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาขององค์กรปกครองส่วนท้องถิ่นดังนี้

(1) ศึกษาและรวบรวมข้อมูล เพื่อให้ทราบถึงวัตถุประสงค์หลัก เพื่อนำมากำหนดวัตถุประสงค์และขอบเขตการติดตามและประเมินผล

 **(**2) วางแผนติดตามและประเมินผล จะนำวัตถุประสงค์และขอบเขตในการติดตาม
มาวิเคราะห์ กำหนดรายละเอียด ซึ่งประกอบด้วย ประเด็นหลัก ๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

 (3) ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่าง ๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

 (4) การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบการเขียน Flow Chart การแสดงแผนภูมิแกนท์(Gantt Chart)หรืออาจใช้หลายๆวิธีประกอบกับตามความเหมาะสมของพื้นที่เทศบาล

**/(5)รายงานตามแบบ...**

**-4-**

 (5) รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงานโครงการหนึ่ง ๆ อาจมีหลายลักษณะก็ได้ตามความเหมาะสมขององค์กรปกครองส่วนท้องถิ่นในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม

 **3.3 การรายงานผล**

 คณะกรรมการติดตามและประเมินผลแผนพัฒนาขององค์กรปกครองส่วนท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

**ขั้นตอนการรายงานผล**

ตั้งข้อสังเกต/รับทราบ/เสนอความเห็น

เสนอ

รายงานผล

ธันวาคม

เสนอ

เสนอ

เสนอ

ตั้งข้อสังเกต/รับทราบ/เสนอความเห็น

ประกาศผลการติดตามและประเมินผลแผนพัฒนาให้ประชาชนทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

**/4.เครื่องมือการติดตาม**

**-5-**

**4. เครื่องมือการติดตามและประเมินผล**

 ในการติดตามและประเมินผลแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้า ประจำปีงบประมาณ พ.ศ. 2564 มีการติดตามและประเมินผล ดังนี้

 **4.1** **การกำกับการจัดทำแผนพัฒนา**

 **4.1.1 วัตถุประสงค์ของการติดตาม**

 เพื่อประเมินการดำเนินงานของคณะกรรมการพัฒนาเทศบาลตำบลบ้านเขว้า ว่ามีการดำเนินการครบถวนทุกขั้นตอน มากน้อยเพียงใด อยางไร โดยมีประเด็นในการติดตาม 2 ประเด็นคือ (1) การติดตามผลการดำเนินงาน และการเบิกจ่ายงบประมาณตามแผนพัฒนาท้องถิ่น (2) ผลการดำเนินงานและการเบิกจ่ายงบประมาณตามโครงการที่ได้รับเงินอุดหนุนเฉพาะกิจ

 **4.1.2** **ประโยชน**

 เป็นเครื่องมือสำหรับองคกรปกครองสวนทองถิ่นประเมินตนเองใชในการประเมินผลการดำเนินงานวามีการดำเนินการเป็นไปตามขั้นตอนการจัดทำแผนยุทธศาสตรสามารถเป็นไปตามเป้าหมายที่กำหนดหรือไม่

 **4.1.3** **แบบใช้ในการประเมิน**

 แบบประเมินการจัดทำแผนยุทธศาสตรขององคกรปกครองสวนทองถิ่น ตามคู่มือการติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนทองถิ่นได้แก่

 -แบบที่ 1 การกำกับการจัดทำแผนยุทธศาสตร์ขององค์กรปกครองส่วนท้องถิ่น

 -แบบที่ 2 แบบติดตามผลการดำเนินงานขององค์กรปกครองส่วนท้องถิ่น

 -แบบที่ 3/1 แบบประเมินผลการดำเนินงานตามแผนยุทธศาสตร์

 แบบประเมินความพึงพอใจของผู้เข้าร่วมโครงการ

 **4.2 การ****ติดตามและประเมินผลยุทธศาสตร์สำหรับแผนยุทธศาสตร์เพื่อความสอดคล้องของยุทธศาสตร์**

 **4.2.1 วัตถุประสงค์ของการติดตาม**

 เพื่อประเมินยุทธศาสตร์การพัฒนา ว่ามีเค้าโครงครบถ้วนตามหนังสือกระทรวงมหาดไทย ด่วนที่สุดที่ มท 0810.3/ว 2931 ลงวันที่ 15 พฤษภาคม 2562 หรือไม่ มีความสอดคล้องและเชื่อมโยงกับยุทธศาสตร์จังหวัด แผนพัฒนาท้องถิ่นขององค์กรปกครองส่วนท้องถิ่น และแผนพัฒนาเศรษฐกิจและสังคมแห่งชาติ แผนบริหารราชการแผ่นดิน นโยบายรัฐบาล หรือไม่อย่างไร

 **4.2.2 ประโยชน์**

เป็นเครื่องมือสำหรับองคกรปกครองสวนทองถิ่นประเมินยุทธศาสตร์สำหรับแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้าให้มีความถูกต้องเป็นไปตามกระทรวงกำหนด

**/4.2.3 แบบที่ใช้ในการประเมิน...**

**-6-**

 **4.2.3 แบบที่ใช้ในการประเมิน**

 ใช้แบบแนวทางการพิจารณาการติดตามและประเมินผลยุทธศาสตร์สำหรับแผนยุทธศาสตร์การพัฒนาท้องถิ่นเพื่อความสอดคล้องของยุทธศาสตร์ แนบท้ายหนังสือกระทรวงมหาดไทย ด่วนที่สุดที่ มท 0810.3/ว 2931 ลงวันที่ 15 พฤษภาคม 2562

 **4.3 การติดตามและประเมินผลโครงการเพื่อความสอดคล้องของยุทธศาสตร์และโครงการ**

 **4.3.1 วัตถุประสงค์**

 เพื่อติดตามและประเมินผลโครงการในแผนพัฒนา ว่ามีองค์ประกอบตามหนังสือกระทรวงมหาดไทย ด่วนที่สุดที่ มท 0810.3/ว 2931 ลงวันที่ 15 พฤษภาคม 2562 หรือไม่

 **4.3.2 ประโยชน์**

 เป็นเครื่องมือสำหรับองคกรปกครองสวนทองถิ่นประเมินผลโครงการสำหรับแผนพัฒนาท้องถิ่น (พ.ศ. 2561-2565) ของเทศบาลตำบลบ้านเขว้า ให้มีความถูกต้อง เป็นไปตามกระทรวงมหาดไทยกำหนด

 **4.3.3 แบบที่ใช้ในการประเมิน**

 ใช้แบบแนวทางการพิจารณาการติดตามและประเมินผลโครงการเพื่อความสอดคล้องของยุทธศาสตร์และโครงการ แนบท้ายหนังสือกระทรวงมหาดไทย ด่วนที่สุดที่ มท 0810.3/ว 2931 ลงวันที่ 15 พฤษภาคม 2562

**5. ประโยชน์ของการติดตามและประเมินผล**

 การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นสี่ปีในอนาคต ประโยชน์ต่าง ๆ แยกเป็นหัวข้อได้ดังนี้

 5.1 ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน

 5.2 ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นสี่ปีและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

 5.3 ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

 5.4 สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

**/5.5กระตุ้นให้ผู้...**

**-7-**

 5.5 กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

 5.6 การวินิจฉัย สั่งการนายกเทศมนตรี ปลัดเทศบาล ผู้บริหารระดับสำนัก/กอง/ฝ่ายต่าง ๆ ของสามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

 5.7 ทำให้ภารกิจต่าง ๆ ของบุคลากรในเทศบาลตำบลบ้านเขว้า แต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายของเทศบาลตำบลบ้านเขว้า เกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

 5.8 สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*